Mahe 9 | LekkeSlaap
Mahe 9 is 'n spoggerige drieslaapkamer-eenheid in die hartjie van Margate oorkant die visvangpier. Die uitsig oor die branders is pragtig.
Twee van die kamers het 'n dubbelbeddens en daar is 2 enkelbeddens in die derde kamer. Die eenheid het 2 badkamers. Die moderne kombuis is ten volle toegerus met 'n skottelgoedwasser, oond, yskas-vrieskas en 'n mikrogolfoond. Vir jou gerief is daar 'n wasmasjien en 'n tuimeldroër ook. Die sitkamer het 'n gerieflike rusbank vir 6 en 'n platskerm-TV. Gaste wat DStv wil kyk moet asseblief onthou om hul eie dekodeerders en slimkaarte saam te bring. Linne word voorsien, maar bring asb. jou eie handdoeke en toiletware.
Soggens kan jy kyk hoe die son oor die see opkom en saans kan jy lekker braai op die ruim patio. Die swembad en braaigeriewe op die sesde vloer se dak is ook fantasties. En 'n toesluitmotorhuis is beskikbaar.